Flere kunstige tjern ble bygd på Digerud for bruk til isdrift (ishandel). Digerud lå nær Oslofjorden og var et godt egnet sted for denne type industri. Is var det viktigste kjøleelementet før det elektriske kjøleskapet ble oppfunnet og da isdriften nådde en topp i 1898 var Norge verdens største eksportør av is. Tjernene eksisterer fortsatt og flere av dem består av store demninger, noen av tjernene kan ikke nås med bil.